इन्द्र दी बोबो दे मुयैं पर पीड़ ते शर्मै दे चिन्ह लब्बन लगी पेए। इन्द्र ने ते नेईं, पर में उनें गी दिक्खी लैत्ता। किश चिर चुप्प रौह्ने परैन्त अपने सुक्के मुंआ पर जबरदस्ती हासा आन्नियै बोलियां, ‘पर इन्द्र तूं अपनी बोबो दे घर छड़े सप्प, मैंन्तर ते जैह्र-मौह्रे आस्तै गै औना ए˙?’ इन्द्र ने नझक्क होइयै आखेआ, ‘नेईं तां हौर कैस लेई?’ सुत्ते दे शाह् होरें गी त्रेडी अक्खीं कन्ने दिक्खियै बोलेआ, ‘पर ए मिगी छड़ा लारा गै दिन्दे न, अज्ज नेईं, कल्ल। उयै, जेड़ा झाड़ने दा मैंत्तर दित्ता हा, उदे बाद होर किश नईं दस्सना चांह्दे। पर अज्ज मिगी पता लग्गा ऐ, दीदी, जे घट्ट तुस बी नईं ओ। तुसें गी बी सब्बै किश सेई ऐ। हून शाह् हुन्दी मती खशामद नेईं करंग, थोआड़े कशा गै सारे मैंत्तर लेई लैंग।’ फी उन्ने मेरे अल्ल शाह् होर गांजा-ऊंजा पींदे न, पर त्रौं दिनें दे मुड़दे गी बी अद्धे घैंटे च गै जींदा करी लेंदियां ओ?